Bevezetés a katolikus hit rendszerébe

PPKE-BTK

Tárgykód: BBNSF81800 és BBLSF81600

Kreditérték: 2

**Oktató: Wappler Ádám**

**Elérhetőség: wappleradam@gmail.com**

**A tantárgy leírása:**

A kurzus a kötelező hitéleti képzések keretében bevezetést nyújt a katolikus hit alapjaiba, megismertetve a bölcsészkar hallgatóival a katolikus hit lényegi tanítását, teológiai alapjait és hermeneutika alapelveit, valamint a katolikus egyház kialakulásának, felépítésének és életének elemeit. Ennek jegyében kerül sor a hit és a kinyilatkoztatás fogalmának bemutatására, és ezzel összefüggésben a Szentírás tartalmának és értelmezési keretének megismerésére. Az előadás a katolikus hitvallás mentén Jézus Krisztus személyének és evangéliumi üzenetének, a II. Vatikáni Zsinat egyházképének, a keresztény misztérium ünneplésének, az imádságnak mint a hit kifejezésének, valamint a hitből fakadó erkölcsi élet teológiai gyökereinek feltárására tesz kísérletet.

**Az előadások tematikája:**

A hit fogalma

Az isteni kinyilatkoztatás és forrásai: Szentírás és Apostoli Hagyomány

Kinyilatkoztatás az Ószövetségben és az Újszövetségben

A keresztény hitvallás

Az egyház intézményi fejlődése

Az egyház mint Isten népe

Az egyház liturgiája és szentségi ünneplése

Az imádság

Tízparancsolat

**Számonkérés módja:**

*Nappali tagozatosok számára:* Írásbeli/szóbeli vizsga. A félév során 5 hiányzástól a tárgy teljesítését igazoló aláírás nem adható meg.

*Levelező tagozatosok számára:* Írásbeli vizsga.

**Kötelező irodalom:**

* Szuromi Szabolcs Anzelm, *Bevezetés a katolikus hit rendszerébe*, Szent István Társulat, Budapest, 2004.
* Mt, Mk, Lk, Jn evangélium
* Az előadások anyaga.

**Ajánlott irodalom:**

*A Katolikus Egyház Katekizmusa*, SZIT, Budapest, 1994.

*A II. Vatikáni Zsinat* [*Dei Verbum*](https://regi.katolikus.hu/konyvtar.php?h=11) *kezdetű dogmatikus konstitúciója az isteni kinyilatkoztatásról*

Ferenc pápa, *Evangelii gaudium*, SZIT, Budapest, 2014.

Ferenc pápa, *A hit világossága*, SZIT, Budapest, 2013.

Ferenc pápa, *Isten neve irgalmasság*, Helikon Kiadó, Budapest, 2016.

XVI. Benedek, *Verbum Domini*, SZIT, Budapest, 2011.

XVI. Benedek, *A názáreti Jézus* (I-II-III), SZIT, Budapest

Theodor Schneider (szerk.) *A dogmatika kézikönyve. I –II.*, Vigilia Kiadó, Budapest, 1997.

Karl Rahner, *A hit alapjai. Bevezetés a kereszténység fogalmába*, KTK27., Budapest, 1998.

Walter Kasper, *Irgalmasság*, Új Ember, Budapest, 2014.

Rózsa Huba, *Az ószövetség keletkezése I-II.*, SZIT, Budapest, 2002.

Kocsis Imre, *Bevezetés az Újszövetség kortörténetébe, és irodalmába I – II.*, SZIT, Budapest, 2011

Sághy Ádám – Wappler Ádám, *Bevezetés az Újszövetségbe*, SZIT, Budapest, 2021.

Dr. Ralph M. Wiltgen, *A Rajna a Tiberisbe ömlött, A II. Vatikáni Zsinat története*, SZIT, Budapest, 1999.

Yves Congar, *Az ​Egyház élő hagyománya*, L'Harmattan, Budapest, 2015.

John W. O’Malley SJ, *Mi történt a II. vatikáni zsinaton?*, Jezsuita Kiadó, Budapest, 2014.

Ghislain Lafont, *Milyennek képzeljük el a katolikus egyházat?*, Napjaink Teológiája Sorozat, 2007.

Ghislain Lafont, *A katolikus egyház teológiatörténete*, Atlantisz, 1998.